23/02/2021 | Administración LocalMunicipal
Ordes
Elevación a definitivo acuerdo provisional de modificación do Regulamento de Réxime Interior da Escola Infantil Municipal “Sorrisos”. Publicación texto íntegro modificación

EDICTO Elevado a definitivo, por non terse presentado reclamacións durante o prazo de exposición ao público, o acordo do Concello Pleno de data 26/11/2020 de aprobación da Modificación do Regulamento de Réxime Interior da Escola Infantil Municipal “Sorrisos”. De conformidade co disposto no art.70.2 da Lei 7/1985, de 2 de abril, faise público o texto integro da modificación do regulamento, sen que este entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra esta modificación, unha vez publicada no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa Ordes, 18 de febreiro de 2021 O Alcalde-Presidente José Luis Martínez Sanjurjo REGULAMENTO DE RÉXIME INTERIOR DA ESCOLA INFANTIL MUNICIPAL “SORRISOS” DO CONCELLO DE ORDES O presente regulamento ten por obxecto establecer de conformidade co artigo 7 do Decreto 254/2011, do 23 de decembro e artigo 20.4 do Decreto 329/2005, do 28 de xullo, a organización e o funcionamento da Escola Infantil Municipal “Sorrisos” do Concello de Ordes permitindo unha mellora constante das relacións entre a dirección da Escola Infantil, os pais/nais, titores ou representantes legais, os/as educadores/as e a administración titular do centro, así como o procedemento de adxudicación de prazas e as condicións de utilización do servizo. CAPÍTULO I. DATOS DO CENTRO Artigo 1.- DEFINICIÓN DO CENTRO. A Escola Infantil Municipal “Sorrisos” do Concello de Ordes é un servizo público socioeducativo dirixido á primeira infancia (0 a 3 anos). É un servizo que pretende acoller, coidar e educar á poboación infantil permitindo ás familias a conciliación da vida laboral coa vida familiar. Artigo 2.- DATOS IDENTIFICATIVOS. A Escola Infantil Municipal “Sorrisos” está situada na parcela nº 51-52 do parque empresarial de Ordes. Teléfono nº 981682208, Fax nº 981682208, correo electrónico: eimsorrisosordes@gmail. com A responsabilidade directa do funcionamento do centro corresponde aos órganos de dirección da Escola Infantil. Corresponde ao concello de Ordes a fiscalización e control da correcta prestación do servizo. Artigo 3.- TITULARIDADE. A Escola Infantil Municipal “SORRISOS“ é un servizo de titularidade do Concello de Ordes, o seu representante legal é o Alcalde-Presidente, figurando inscrita no Rexistro de entidades prestadoras de servizos sociais co número E-553 (RUEPSS). Mediante resolución de data 28/11/06 da Vicepresidencia da Igualdade e do Benestar autorizouse o inicio de actividades. Artigo 4.- XESTIÓN. A Escola Infantil Municipal “SORRISOS” xestionase de forma indirecta mediante concesión. CAPÍTULO II. FUNCIONAMENTO Artigo 5.- OBXETIVOS DA ESCOLA E CONTIDOS DO PROXECTO EDUCATIVO. A. Son OBXETIVOS específicos da Escola Infantil Municipal os seguintes: a. Promover e fomentar o desenvolvemento integral dos nenos e nenas, así como aprendizaxe das súas habilidades cognitivas e creativas. b. Facilitar a conciliación entra a vida familiar e laboral. c. Facilitar o desenvolvemento dos valores individuais e sociais básicos, nomeadamente a cooperación, a solidariedade, o respecto e a igualdade de xénero. d. Acadar un equilibrio afectivo satisfactorio. e. Respectar a singularidade e diversidade de cada neno/a. f. Posibilitar a integración progresiva dos/as nenos/As na cultura do seu medio. g. Fomentar o coñecemento doutras culturas e etnias tendo como último obxectivo a tolerancia. h. Crear un ambiente que favoreza o desenvolvemento individual e grupal nas actitudes e nas actividades diarias. i. Facilitar a adquisición progresiva dos hábitos de ordes, limpeza e conservación do material, facendo un uso axeitado destes. j. Facilitar a integración dos/as nenos/as con necesidades educativas especiais. B. Estes obxectivos deberán ser desenvolvidos no proxecto educativo do centro. A Escola Infantil Municipal aplicará o Proxecto Educativo Xeral no que se regulan e organizan dinámicas particulares de intervención educativa, obxectivos de acción educativa e áreas de actuación, así como os medios humanos, técnicos e materiais para o seu desenvolvemento. En todo caso, deberá reflectir os aspectos recollidos na lexislación autonómica que regula os CONTIDOS mínimos do mesmo e os que se mencionan a continuación: - Identificar e expresar as necesidades básicas de saúde e benestar, de xogo e de relación, e resolver autonomamente algunhas delas mediante estratexias e actitudes básicas de coidado, alimentación e hixiene. - Descubrir, coñecer e controlar progresivamente o seu propio corpo, as súas compoñentes básicas, as súas características, valorando as súas posibilidades e limitacións, para actuar de xeito cada vez máis autónomo nas actividades habituais. - Relacionarse cos adultos e outros nenos/as, percibindo e aceptando as diferentes emocións e sentimentos que se lle dirixen, expresando os seus sentimentos e desenvolvendo actitudes de interese e axuda. - Observar e explorar activamente o seu entorno inmediato e os elementos que o configuran e, coa axuda do adulto ir elaborando a súa percepción dese entorno e atribuíndolle algunha significación. - Regular paulatinamente o seu comportamento nas propostas de xogo, de rutinas e outras actividades que presenta o adulto, gozando coas mesmas e utilizándoas para satisfacer os seus intereses, coñecementos, sentimentos e emocións. - Coordinar a súa acción coas accións doutros, descubrindo pouco a pouco que os demais teñen a súa propia identidade, as súas pertenzas e relacións e aceptándoos. - Comprender as mensaxes orais que nos contextos habituais se lle dirixen, aprendendo progresivamente a regular o seu comportamento en función delas. - Comunicarse cos demais empregando a linguaxe oral e corporal para expresar os seus sentimentos, desexos e experiencias, e para influír no comportamento dos outros. - Descubrir diferentes formas de comunicación e representación, empregando as súas técnicas e recursos máis básicos e gozar delas. A programación de actividades deberá incluírse na Programación Xeral Anual para cada curso que se remitirá con anterioridade ó 1 de outubro de cada ano á Concellería Delegada de Educación. Artigo 6.- CAPACIDADE TOTAL DO CENTRO. A Escola Infantil atende o primeiro ciclo de educación infantil (0 a 3 anos), oferta un máximo de 74 prazas distribuídas en 3 cursos e 5 unidades da seguinte maneira: Curso 1º de Infantil.1 Unidade de 0-1 anos: Módulo 1: 8 prazas. Curso 2º de Infantil.2 Unidades de 1-2 anos: Módulo 1: 13 prazas. Módulo 2: 13 prazas. Curso 3º de Infantil.2 Unidades de 2-3 anos: Módulo 1: 20 prazas. Módulo 2: 20 prazas. A idade para a inclusión en cada un dos módulos virá determinado pola idade que se cumpra no ano natural. Do total de prazas correspondentes a cada un dos cursos reservarase unha para situacións de emerxencia, situación que se valorará en función do informe-proposta da traballadora da área de servizos sociais do Concello de Ordes. Artigo 7.- CALENDARIO E HORARIO DE FUNCIONAMENTO A escola infantil municipal prestará os seus servizos nos meses de setembro a xullo, ámbolos dous incluídos. O horario de funcionamento será de catorce horas diarias de luns a venres, de 7:00h a 21:00h. O horario de mañá será de 7:00h a 14:00h, sendo o horario de tarde de 14:00h a 21:00h. O tempo de permanencia na escola será de oito horas agás casos excepcionais debidamente xustificados. O horario nos que se poden matricular os nenos/as son os seguintes: a) Xornada intensiva de 7.00 a 14.00. b) Xornada intensiva de 14.00 a 21.00. c) Xornada partida. d) Xornada continua. e) Media xornada de maña de 9.00 a 13.00. f) Media xornada de tarde de 16.00 a 20.00. Poderase engadir unha hora á media xornada dos nenos/as podendo seleccionarse o período anterior ou posterior á marcada así como calquera outro que no cómputo non exceda da hora permitida. Neste haberá un aumento proporcional do prezo da tarifa de media xornada O horario de peche da escola, previo informe da dirección, e unha vez revisados os horarios que os usuarios estableceron nas matrículas, reducirase cando a ratio dos nenos/as no centro sexa inferior a un 5 % da matricula no curso correspondente. No mes de novembro farase unha revisión do horario de asistencia dos nenos/as por parte da dirección do centro. No caso de observar incumprimento do mesmo solicitará ás familias o cumprimento do horario estipulado na matricula. No caso dun incumprimento reiterado sen a debida xustificación á dirección, previa comunicación á Concellería de Educación, reducirá de oficio o horario solicitado pola familia, polo horario no que o/a neno/a permaneza habitualmente no centro. O centro permanecerá pechado o mes de agosto, coincidindo co período vacacional. No mes de xullo a Escola Infantil prestará servizo de luns a venres de Escola Infantil de Verán, organizándose obradoiros lúdicos e motivadores, facendo fincapé en actividades de lecer. O horario de verán modificarase, previa comunicación á Concellería de Educación, tendo en conta as actividades a realizar e as necesidades das familias. Serán festivos da escola os establecidos no calendario laboral polo Estado e a Comunidade Autónoma e os festivos locais aprobados cada ano pola corporación local e que estarán expostos no taboleiro de anuncios do centro. A escola pechará ás 15:00 horas os seguintes días: 24 de decembro, 31 de decembro, 5 de xaneiro. Os nenos e nenas tamén deberán ser recollidos ás 15:00 horas os días nos que se celebren as festas na escola e as datas serán notificadas por circular a tódolos usuarios/as (festival de Nadal, entroido, fin de curso,. etc.). Artigo 8.- SERVIZOS COMPLEMENTARIOS. A escola infantil prestará ademais servizos de comedor cos seguintes horarios: - Almorzo: ata as 9:00h. - Xantar: o horario da comida dos/as bebés dependerá do seu ritmo biolóxico, os demais nenos empregarán o servizo de comedor entre as 12:00h e as 13:30h. - Merenda: de 16:30h a 17:30h. Os horarios de comedor poderán ser modificados nalgunhas datas do ano por razóns de mellora no funcionamento e organización do servizo. Será a dirección do centro a encargada da modificación dos mesmos avisando con antelación aos pais/nais. O menú de cada xornada, que previamente será supervisado por un/ha especialista en nutrición infantil e que proporcionará unha dieta equilibrada e axeitada ás idades dos nenos/as, estará exposto no taboleiro de anuncios cun prazo dunha semana de antelación e entregarase unha copia a cada pai/nai, titor/a ou representante legal do usuario. As comidas serán elaboradas por persoal de cociña do centro e o servizo será atendido por educadoras co fin de que os nenos/as adquiran hábitos relacionados coa educación e coa autonomía persoal. A media mañá proporcionaráselle algún produto alimenticio. O servizo de comedor na escola infantil ten unha capacidade de trinta e seis prazas. Na adxudicación de prazas terán preferencia os nenos/as de xornada completa sobre os de media xornada, e dentro dos de xornada completa, as familias nas que traballen os dous proxenitores. O acceso ao comedor realizarase en dous turnos, nun turno os nenos de 1-2 anos e noutro turno os nenos de 2-3 anos. Os/as nenos/as que utilicen o servizo de comedor ou merenda deberán estar na escola media hora antes da hora asignada para cada comida. Os usuarios fixos de comedor que non utilicen o servizo deberán avisar con antelación ou ben o mesmo día antes das 9:00h da mañá. Se non se avisa, pagará o custo da comida dese día coma se fose un usuario ocasional. Así mesmo aqueles usuarios que por razóns de enfermidade ou outras leven un tempo sen acudir á escola, deberán avisar da súa reincorporación coa mesma antelación, senón non poderán utilizar ese mesmo día o servizo de comedor. Aqueles usuarios/as que teñan concedida a praza de comedor e non a utilicen diariamente, notificaráselle por escrito a perda do dereito a dita praza. En caso de dispoñibilidade de prazas, poderán usar o comedor eventualmente os nenos que así o precisen, pagando a cota establecida por días soltos, xunto co recibo mensual, debendo avisar o día antes ou o mesmo día antes das 9:00h da mañá. Artigo 9.- PROCEDEMENTO DE INGRESO E ADXUDICACIÓN DE PRAZAS. A.- REQUISITOS PARA SER ADXUDICATARIO/A 1. Residencia. a. Os pais/nais, titores ou representantes legais así como o menor obxecto da solicitude, deberán estar empadroados no municipio de Ordes e deberán manter o empadroamento de toda a unidade familiar durante o curso escolar. b. En caso de que algún dos membros da unidade familiar obxecto da solicitude non estea empadroado no municipio de Ordes, a súa valoración farase de acordo co establecido no apartado seguinte. c. Poderán acceder aos servizos da escola infantil municipal as persoas que, estando empadroados noutro concello, teñan os seus postos de traballo regular neste termo municipal, que acreditarán segundo o disposto neste regulamento. Non serán obxecto de valoración agás no caso de que resultasen prazas vacantes no suposto anterior. d. En último caso, poderán solicitar praza os pais/nais, titores ou representantes legais de menores de concellos limítrofes (tendo preferencia aqueles que non posúan escola infantil no seu concello de procedencia), aínda que non serán obxecto de valoración agás no caso de que resultasen prazas vacantes de conformidade co establecido nos apartados anteriores.2.- Idades de ingreso e permanencia Os requisitos de idade que deberán cumprir os nenos serán os seguintes: a) Idade mínima: ter cumpridos tres meses na data de ingreso agás situacións específicas que se deberan acreditar co informe previo e favorable dos Servizos Sociais. b) Idade máxima: non ter cumpridos os tres anos a 31 de decembro do ano de presentación da solicitude ou de renovación da súa praza. Neste último caso as crianzas que se incorporen ao 3º curso de educación infantil poderán permanecer na escola infantil ata o 31 de xullo do correspondente curso escolar. Non obstante, poderá eximirse do límite de idade aso nenos/as con necesidades específicas de apoio educativo susceptibles de integración, logo do ditame do equipo de orientación específica do departamento territorial da Consellería competente en materia de educación correspondente, a petición das nais/pais, titores ou representantes legais. No caso de integrarse nenos e nenas con necesidades específicas de apoio educativo, en ningún caso poderá haber máis dun alumno/a con estas necesidades por aula. Para os efectos de ratio, esta praza contabilizarase como dúas. Non se permite a adxudicación de praza a nenos/as non nacidos no primeiro día de comezo do curso escolar. No caso concreto de nais xestantes na data de efectuar a solicitude, a mesma será considerada e baremada, pero non se adxudicará praza a eses nenos/as ata que nazan, quedando mentres tanto en lista de reserva. B.- CRITERIOS DE PRIORIDADE PARA ADXUDICACIÓN DE PRAZAS 1.- Procedemento Ordinario As prazas adxudicaranse pola seguinte orde: a. Renovación de praza Os pais/nais, titores ou representantes legais dos nenos e nenas matriculados/as con praza na escola infantil presentarán a solicitude de reserva de praza no rexistro xeral do Concello (Anexo II). Os alumnos/as que fosen admitidos con anterioridade e sigan cumprindo os requisitos establecidos neste regulamento, terán garantido o acceso aos novos cursos sen necesidade de someterse a ningún proceso de admisión. Para a reserva de praza é requisito imprescindible estar ao día no pagamento das cotas mensuais na data de presentación da solicitude calquera que sexa o curso escolar. Na renovación de praza poderanse solicitar cambios na xornada, no caso de haber prazas vacantes. b) Novo ingreso i. Unha vez adxudicadas as prazas de reserva ordinaria, terán preferencia na adxudicación das vacantes existentes a nai/pai, titor ou representante legal traballadores da escola infantil, sobre os solicitantes de novo ingreso, en calquera das baremacións. ii. Cando un irmán ou irmá do solicitante teña praza renovada ou de novo ingreso no centro, este/a será admitido/a automáticamente, sempre que existan prazas vacantes no grupo correspondente cando reúna os requisitos esixidos para o ingreso e pertenza a un grupo de idade inferior. iii. Unha vez adxudicadas as prazas correspondentes ás reservas de praza do ano anterior e as dos/as fillos/as do persoal do centro e irmán ou irmá do solicitante que teña praza renovada, as prazas vacantes adxudicaranse aos/ás solicitantes de novo ingreso aplicando do a puntuación obtida por aplicación do baremo que regula o procedemento de adxudicación de prazas nas escolas infantís 0-3 dependentes da Xunta de Galicia, que para tal efecto se publica anualmente no DOGA, que será igualmente de aplicación para determinar as preferencias no caso de obter igual puntuación. Valorando en primeiro lugar as solicitudes dos/as menores empadroados/as no concello de Ordes. iv.- No caso de prazas vacantes valoraranse solicitudes de acceso de nenos non empadroados cuxos pais teñan os seus postos de traballo regular neste termo municipal o cal se acreditará segundo o disposto neste regulamento. v.- De quedaren prazas vacantes valoraranse o resto de solicitudes de menores non empadroados e que os titores legais non traballen no termo municipal de Ordes. No caso de integrarse nenos/as con discapacidade física, psíquica ou sensorial, o ingreso destas/es nenos/as estará supeditado á existencia de condicións infraestruturais idóneas e de persoal axeitado e suficiente no cadro de persoal do centro. En ningún caso pode haber máis dun neno/a de integración por aula. Para efectos de ratio, estas prazas contabilizaranse como dúas.? 2.- Procedemento extraordinario. a) Solicitudes fora de prazo: Con carácter excepcional poderán presentar solicitudes fora do prazo establecido con carácter ordinario nos seguintes supostos: i. Polo nacemento, acollemento ou adopción do/a neno/a con posterioridade ao prazo de presentación de solicitudes. ii. Polo cambio de residencia, ao termo municipal, da unidade familiar. iii. Por outras circunstancias que motivadamente aprecie a comisión de baremación, de seguimento e de control. As solicitudes presentadas fora de prazo deberán ir acompañadas coa xustificación acreditativa da circunstancia motivada. Así mesmo, estarán condicionadas á existencia de prazas dispoñibles para o grupo de idade do neno ou da nena. b) Ingresos urxentes Consideraranse ingresos urxentes cando afecte a algún dos seguintes casos: i. Menores tutelados pola Consellería competente en materia de servizos sociais. ii. Fillos/as de mulleres que se atopen en casas de acollida ou vítimas de violencia de xénero. iii. Aqueloutros nos cales concorran circunstancias socioeconómicas e familiares que requiran unha intervención inmediata, previo informe dos servizos sociais da Concello. A adxudicación ou denegación de praza nestes supostos será resolta polo Sr. Alcalde-Presidente, previo informe da traballadora social da área de servizos sociais do Concello, no prazo de 15 días contados a partir da data de presentación da solicitude. Transcorrido este prazo sen recaer resolución expresa a solicitude terase por desestimada. C.- SOLICITUDES E DOCUMENTACIÓN As persoas interesadas poderán solicitar praza a través dos modelos normalizados aprobados polo Concello: 1.- Reserva de praza: As familias con nenos e nenas xa matriculados na EIM que desexen renovar a praza deberán cubrir a folla de reserva ( Anexo II) que lle será facilitada pola dirección da escola infantil e que se acompañará dos xustificantes económicos e familiares actualizados, así como calquera outro documento para acreditar un cambio da súa situación socioeconómica. Xunto con esta documentación, achegarán autorización do pai/nai ou titores legais, para que o concello de Ordes, solicite a AEAT os datos de carácter tributario precisos para o cálculo da cota a aboar.2.- Novo Ingreso: a. As solicitudes de novo ingreso presentaranse no modelo oficial - Anexo I- aprobado pola autoridade competente tal e como establece este regulamento. b. Todas as persoas solicitantes achegarán xunto coa solicitude a xustificación dos seus ingresos aportando a documentación acreditativa da súa situación económica: i. Autorización de todolos membros que compoñen a unidade familiar ao Concello de Ordes para obter da AEAT os datos de carácter tributario precisos para a determinación da renda familiar. ii. No caso de non prestar autorización, achegarase copia cotexada da última declaración da renda, de todos os membros da unidade familiar ou, no seu defecto, certificado emitido pola Delegación de Facenda que avale a súa non presentación iii. Os profesionais autónomos acreditarán tamén os pagamentos fraccionados do ano correspondente. iv. Nos casos de nulidade matrimonial, separación ou divorcio considerase a renda de quen exerza a patria potestade. Aos efectos de beneficiarse dos descontos contemplados na Ordenanza reguladora do prezo público pola prestación do servizo de escola infantil municipal do Concello de Ordes, a familia monoparental precisa da convivencia efectiva entre un proxenitor ou titor e os seus fillos/as, tutelados, menores ou dependentes, pero ademais esixe que a responsabilidade dese menor sexa en solitario. Considerarase que hai unha asunción en solitario cando das medidas paterno filiais establecidas na sentenza de separación ou divorcio, a pensión alimenticia coa que se obrigue a un dos proxenitores sexa inferior ao salario mínimo interprofesional. v. Cando se produzan causas sobrevidas que afecten aos recursos, poderán presentarse outros documentos que acrediten oficialmente a situación económica, sempre que a variación de ingresos supoña unha diminución ou incremento de mais do 20% no computo anual fronte aos que figuren na declaración do IRPF correspondente ao exercicio económico ate a variación, que deberán ter unha duración mínima de 4 meses para ser tomadas en consideración. c. Achegarase tamén documentación acreditativa da situación familiar: vi. Fotocopia compulsada do Libro de Familia onde figure o/a alumno/a que solicita o ingreso. vii. Fotocopia do D. N. I ou do Pasaporte dos pais/nais, titores ou representantes legais. viii. Certificado de empadroamento da unidade familiar. Se a persoa demandante é residente no concello de Ordes farase de oficio. ix. Documentación acreditativa de que o/a solicitante é familia numerosa. x. Documentación acreditativa de que o/a solicitante é familia monoparental: Enténdese por familia monoparental a unidade familiar formada por unha única persoa proxenitora que non conviva con outra persoa coa cal manteña unha relación análoga a conxugal e sempre que a outra persoa proxenitora non contribúa economicamente ao seu sustento. No caso de separación matrimonial ou relación análoga: sentenza de separación, divorcio, convenio regulador ou resolución de medidas paternofiliais; sendo válida a copia da presentación da demanda correspondente no xulgado, sempre e cando á hora de formalizar a matrícula se aporte na escola o convenio regulador resultante en sentenza. No caso de fillos/as non recoñecidos, o propio libro de familia será proba de monoparentalidade. Informe dos servizos sociais no caso de ausencia de fogar familiar de ambos os dous proxenitores. Se a persoa demandante reside no concello de Ordes, dito informe será realizado de oficio. xi. Copia da resolución administrativa e resolución xudicial de acollemento familiar. d.- Documentación acreditativa da situación laboral, de cursar estudios oficiais ou calquera outra que incida na situación laboral, social ou económica: xii. Xustificación da ocupación actualizada (no caso de persoas traballadoras por conta allea: Copia da última nómina, certificación da empresa ou vida laboral, no caso de persoas traballadoras por conta propia: copia do último recibo do pagamento da cota á seguridade social no réxime especial de traballadores por conta propia ou da correspondente mutualidade. xiii. No caso de cursar estudios oficiais, certificación que acredite tal circunstancia para o curso correspondente. xiv. Certificado do Servizo Público de Emprego que acredite ser demandante de emprego se recibe algún tipo de prestación da nai, pai, titor, titora legal ou acolledor/a. xv. No caso de tratarse de persoas preceptoras da renda de integración social de Galicia esta circunstancia será revisada de oficio polos servicios sociais do Concello. xvi. Certificación da empresa que acredite o posto de traballo no termo municipal, no caso de pais, nais, titores ou representantes legais non empadroados no Concello de Ordes. xvii. Certificado de discapacidades ou de grado de dependencia da nai, pai, acolledor/a, titor/a legal ou de outros membros da unidade familiar xviii. Certificado de discapacidade ou de grado de dependencia, se é o caso, e informe dos servicios especializados na materia sobre a necesidade de integración na escola infantil do neno ou da nena para o/a que se solicita a praza se é o caso. xix. Informe médico expedido polos servizos públicos de saúde, no caso de enfermidades crónicas ou outras afeccións dos membros da unidade familiar. e.- Acreditación da condición de muller vítima de violencia de xénero mediante calquera dos seguintes documentos de ser o caso: · Certificado da orde de protección ou ma medida cautelar, ou testemuño ou copia autenticada polo secretario ou secretaría xudicial da propia orde de protección ou da medida cautelar. · Sentenza de calquera orde xurisdicional que declare que a muller sufriu violencia en calquera das modalidades definidas na lei 11/2007, do 27 de xullo, galega para a prevención e o tratamento integral da violencia de xénero. · Certificado e/ou informe dos servizos sociais e/ou sanitarios da administración pública autonómica ou local. · Certificación dos servizos de acollida da administración pública autonómica ou local. · Informe do ministerio fiscal que indique a existencia de indicios de violencia de xénero. · Informe da inspección de traballo e da seguridade social. f.- Outros documentos, se proceden, nos que consten incidencias familiares, económicas e sociais susceptibles de puntuación no baremo. g.- Informe dos Servizos Sociais nos supostos de que sexa necesario por falta de acreditación documental suficiente ou pola situación especial na que viva a unidade familiar D.- PRAZO Os pais, as nais ou os/as titores/as legais do neno ou da nena presentarán a solicitude para o novo ingreso no modelo oficial recollido no anexo I, dentro do prazo comprendido entre o 1 ao 15 de abril de cada ano, e para a reserva de praza no modelo oficial recollido no anexo II dentro do prazo do 1 ao 15 de marzo de cada ano. A solicitude rexistrarase no Concello ou en calquera outro dos modos establecidos na lei 39/2015, procedemento administrativo común. Artigo 10.- TRAMITACIÓN DAS SOLICITUDES. O departamento de Educación, como órgano responsable da tramitación dos expedientes, comprobará que reúnan os requisitos recoñecidos neste regulamento. De non ser así, requirirase a persoa interesada para que, nun prazo de 10 días emende a falta ou achegue os documentos perceptivos, con indicación de que, e non o fixera así, de acordo co artigo 68.1 da lei 39/2015 do procedemento administrativo común, terase desistido da súa petición, logo da resolución que deberá ditarse nos termos previsto no artigo 21 da mesma lei. Calquera indicio de cambio non declarado, de distorsión ou de falseamento da situación socio-familiar, da situación laboral-familiar ou da situación económica reflectidas na solicitude poderá dar lugar a que se inicie de oficio unha investigación para a comprobación dos referidos datos. Artigo 11. - AVALIACIÓN DAS SOLICITUDES. RELACIÓN PROVISIONAL DE ADMITIDOS/AS.1. Unha vez adxudicadas as prazas correspondentes ás reservas de praza do ano anterior e as dos/as fillos/as do persoal do centro e irmán ou irmás do solicitante que teña praza renovada, as prazas vacantes adxudicaranse aos/ás solicitantes de novo ingreso aplicando a puntuación obtida por aplicación do baremo.2. A selección das solicitudes efectuarase en función da puntuación acadada segundo o baremo que regula o procedemento de adxudicación de prazas nas escolas infantís 0-3 dependentes da Xunta de Galicia, que para tal efecto se publica anualmente no DOGA, que será igualmente de aplicación para determinar as preferencia no caso de obter igual puntuación, valorando en primeiro lugar as solicitudes dos/as menores/as empadroados/as no Concello de Ordes.3. A comisión de baremación, coordinación e de seguimento establecerá unha valoración a todas as solicitudes recibidas, elaborando unha proposta de admitidos e excluídos e os/As solicitantes que pasan a integrar a lista de agarda.4. Unha vez baremadas as solicitudes, a comisión elevará a proposta de selección ao órgano competente que a aprobará antes do 31 de maio. A relación provisional, coa puntuación obtida, de admitidos/as e excluídos/as corresponderalle ao órgano competente. Esta resolución exporase no taboleiro de anuncio da Casa do Concello e no taboleiro de anuncios da EIM. Os solicitantes que o desexen poderán efectuar as reclamacións no prazo de dez días hábiles contados dende a data de publicación da relación provisional, podendo alegar e presentar os documentos e xustificantes que estimen pertinentes. Non se admitirá a presentación de documentos que os interesados dispuxeran ou puideran dispoñer na data de remate do prazo de presentación de solicitudes. Artigo 12.- RELACIÓN DEFINITIVA DE ADMITIDOS/AS E LISTA DE AGARDA. COBERTURA DE VACANTES. Estudadas pola Comisión de Baremación todas as reclamacións presentadas, o Alcalde-Presidente do Concello, antes do 15 de xuño, aprobará a lista definitiva de admitidos e excluídos e a lista de agarda coas puntuacións obtidas en cada caso, que se notificará aos interesados mediante anuncio que se publicará no taboleiro de anuncios do Concello e no taboleiro de anuncios da Escola Infantil Municipal. As vacantes que se vaian producindo ao longo do curso serán cubertas por rigorosa orde de puntuación entre os solicitantes en lista de agarda. Durante o curso escolar poderá solicitarse o ingreso na escola infantil. A Comisión de Baremación trimestralmente avaliará as solicitudes presentadas fóra de prazo, mediante resolución da Alcaldía-Presidencia acordarase a súa inclusión na lista de agarda, non podendo modificarse a posición dos solicitantes de praza no período ordinario de presentación de solicitudes. Artigo 13.- MATRICULACIÓN DE ALUMNOS/AS. A matriculación farase do 15 ao 30 de xuño. A matriculación dos nenos incluídos na lista de agarda deberá realizarse no prazo de quince días a contar dende o seguinte ao de notificación de existencia dunha praza vacante. Se finalizado o período de matrícula, esta non fose formalizada, decaerá o dereito á praza obtido e tampouco quedará en lista de agarda. Se rematado o prazo anterior non estivera entregada toda a documentación, os usuarios/as disporán de dez días hábiles, contados a partir da finalización do prazo de matrícula, para presentar a documentación restante. De non ser así decaerá o dereito á praza e tampouco quedarán en lista de agarda. Para a matriculación presentarase no rexistro xeral do concello a documentación seguinte: i. Tres fotografías tamaño carné. ii. Declaración da renda, de non ser así, aplicarase o baremo máis alto. iii. Copia da última nómina dos pais/nais, titores ou representantes legais. iv. Certificado do Servizo Público de Emprego. v. Certificado médico do neno/a. vi. Carné de vacinación actualizado. vii. Fotocopia da tarxeta de Seguridade Social ou documento equivalente. viii. Impreso de domiciliación bancaria. ix. Impreso horario. x. Informe para mestras e educadoras. xi. Autorización, de ser o caso, por escrito dos pais/nais, titores ou representantes legais dos nenos/as para: · Realización de reportaxes, visuais ou fotográficas. · Ser recollido no centro por terceiras persoas. · Administración de medicamentos. · Teléfonos para casos de emerxencia. · Tratamento de datos de carácter persoal. xii. Certificado de empresa, conforme a persoa está en activo. Dende a escola a dirección poderá solicitar en calquera momento un certificado de empresa actualizado dos dous proxenitores/titores no que conste o horario laboral que realizan, que podería ser vinculante para o horario do neno/nena no centro durante diferentes épocas do ano. Despois do proceso de matriculación, haberá unha reunión cos pais/nais, titores ou representantes legais dos/as nenos/as aceptados/as no centro por grupos para amosarlles as instalacións da escola e explicarlles todo o que se considere de interese para eles. Artigo 14.- PERÍODO DE ADAPTACIÓN. A asistencia por primeira vez a un centro educativo é un feito moi significativo. Os nenos/as sepáranse do seu ambiente habitual e das persoas coas que convive habitualmente, por iso precisan dun período de adaptación. Para elo contémplanse unha serie de medidas que serán postas en coñecemento dos pais/nais, titores ou representantes legais por parte da dirección do centro, para facilitar o proceso de adaptación: - O mes de setembro será utilizado como período de adaptación para os/as nenos/as de novo ingreso. Os nenos/as que empecen na escola un mes distinto de setembro utilizarán o mesmo sistema de adaptación. - Durante o período de adaptación iranse aumentando pouco a pouco os tempos de estancia na escola. - Evitaranse todo tipo de manifestacións que poidan transmitir ao neno ou nena sensación de angustia ou inseguridade relacionadas coa súa asistencia á escola. - Procurarase pola contra, transmitir expectativas positivas e interese especial por todo o relacionado co centro. - É recomendable que a asistencia sexa o máis regular posible, que chegue a converterse nun hábito de vida do/a neno/a. - A incorporación progresiva posibilitará que na Escola Infantil se lle preste unha especial atención os primeiros días, mellorando a calidade da acollida e da adaptación /relación afectiva coas educadoras. A dirección do centro porá en coñecemento da familia todas estas medidas e convidaraa a expoñer calquera tipo de dúbida ou aclaración en relación ao tema. Artigo 15.- CAUSAS DE BAIXA. Causarase baixa na escola por algunha dos motivos seguintes: a. Cumprimento da idade máxima regulamentaria de permanencia na Escola Infantil Municipal. b. Por solicitude dos pais/nais, titores ou representantes legais. c. Por falta de pagamento da cota establecida durante dous meses consecutivos ou tres alternos, calquera que sexa o curso escolar ao que se refira a débeda. d. Por comprobación da falsidade, ocultación ou manipulación dos datos achegados ou dos documentos presentados. e. Por incompatibilidade e inadaptación absoluta do neno/a para permanecer no centro. f. Por falta de asistencia continuada durante un mes sen causa xustificada. g. Por incumprimentos reiterados (dous ou máis) das normas da Escola Infantil Municipal durante o curso escolar. As baixas serán resoltas polo Alcalde-Presidente. A concorrencia das causas dos apartados a) e b) dará lugar a baixa automática na Escola Infantil. A concorrencia das causas dos apartados c) a g) resolveranse previa audiencia dos interesados. As baixas producidas cubriranse entre os solicitantes incluídos na lista de agarda en cada grupo de idade, por rigorosa orde de puntuación. Artigo 16.- RÉXIME DE SAÍDAS. Os nenos/as realizarán as saídas establecidas na programación do curso, previa autorización por escrito por parte dos pais/nais, titores ou representantes legais. Obxectivos: - Establecer relacións sociais nun ámbito cada vez máis amplo. - Explorar e observar o medio máis próximo cunha actividade de curiosidade. - Integrarse e coñecer manifestacións culturais do seu contorno. - Fomentar a relación cos adultos e cos seus iguais, incentivando as relacións sociais. Artigo 17.- RECOLLIDA DOS NENOS/AS DA EIM. Ao remate da xornada os nenos/as serán entregados aos pais/nais, titores ou representantes legais. Nos casos de ser outras persoas deberán presentar unha autorización achegando a copia do documento que acredite a identidade da persoa ou persoas autorizadas. Esta autorización estará vixente mentres non sexa expresamente revogada por escrito pola persoa que a asinou, por sentenza xudicial ou resolución administrativa. Non se admitirán nin autorizacións, nin revogacións verbais. Os pais/nais, titores ou representantes legais do/a menor teñen a obriga de comunicar ao centro calquera cambio na situación de custodia do/a menor. Estes cambios deberán acreditarse mediante a presentación do documento que acredite a situación correspondente. Non se autorizará a saída do neno/a do centro con persoas que non estean debidamente autorizadas segundo o establecido nos apartados anteriores, exceptuándose o persoal da escola infantil municipal nos casos de forza maior. En previsión destas circunstancias extraordinarias, os pais/nais, titores ou representantes legais dos nenos/as autorizarán por escrito ao persoal da escola para que poidan acompañar ao neno/a fora do centro escolar. No caso de enfermidade ou accidente sobrevido no centro, despois das primeiras atencións in situ, e coa maior brevidade posible, porase a citada circunstancia en coñecemento dos pais, nais ou representantes legais do/a menor e procurarase que este/a teña a atención médica axeitada. CAPÍTULO III. ESTRUCTURA ORGANIZATIVA Artigo 18.- ÓRAGANOS DE FUNCIONAMENTO DA ESCOLA INFANTIL. Os órganos de funcionamento da escola infantil municipal son unipersoais e colexiados. - Son órganos unipersoais de goberno a Dirección da Escola Infantil Municipal. - Son órganos colexiados de goberno a Comisión de Baremación e o Consello do Centro. Artigo 19.- A DIRECCIÓN DA ESCOLA INFANTIL MUNICIPAL 1.- Designación Cando a prestación do servizo da escola infantil se leve a cabo mediante xestión indirecta, o Director/a da escola será designado/a pola empresa encargada da prestación do servizo de acordo co prego de condicións que rexan o contrato. A empresa comunicará ó Concello a designación da persoa que asumirá a dirección do centro de acordo co establecido no prego de condicións.2.-Competencias O/a Director/a terá as seguintes competencias: A. Funcións administrativas: a. Representación oficial da Escola Infantil. b. Velar polo cumprimento das disposicións legais vixentes que afecten ao funcionamento da Escola Infantil. c. Exercer a xefatura de todo o persoal adscrito á Escola Infantil: ordenación do traballo, impartición de instrucións e supervisión do persoal contratado. No caso de xestión indirecta esta facultade entenderase sen prexuízo da xefatura de persoal que corresponda á empresa concesionaria. d. Executar os acordos adoptados polos órganos colexiados no ámbito das súas competencias. e. Elaborar o proxecto de orzamento da escola. Levar a cabo a xestión económica, autorizar os gastos de acordo co orzamento da escola, ordenar os pagos. Render contas ao Concello cando o servizo se preste por unha modalidade de xestión directa. f. Ordenar o réxime administrativo da Escola Infantil. g. Elaboración do Inventario Xeral de bens da escola Infantil. h. Prestar apoio, asesoramento e colaboración ao persoal da Escola Infantil. i. Todas aquelas que se deriven do posto que desempeña e non estean expresamente atribuídas a outro órgano de funcionamento. B. Funcións pedagóxicas: a. Executar os acordos adoptados polos órganos colexiados de funcionamento no ámbito das súas competencia. b. Elaborar o proxecto educativo do centro (PEC) e a programación anual de actividades. c. Elevar ao Consello do Centro a memoria pedagóxica anual das actividades efectuadas ó longo do curso. d. Promover e impulsar as relacións da escola coas institucións e recursos do entorno, especialmente coas que desenvolvan actividades con fins educativos e/ou sociais. e. Prestar atención personalizada aos usuarios tanto a través do desempeño da función educativa como directiva. f. Coordinar e fomentar a participación dos distintos sectores implicados na Escola Infantil, procurando os medios precisos para un mellor desenvolvemento das súas funcións. g. Supervisar e coordinar correcto desenvolvemento das actividades programadas. Artigo 20.- COMISIÓN DE BAREMACIÓN. COMPOSICIÓN E COMPETENCIAS. Estará composta polas persoas seguintes: - Presidente/a: O/a Concelleiro/a delegado/a de Educación. - Secretario/a: O/a do concello ou funcionario/a en quen delegue. - Vogais: O/a director/a pedagóxico/a do centro, un representante do Consello do Centro, un representante dos pais/nais e unha traballadora de servizos sociais. O representante dos pais/nais será elixido mediante convocatoria pública realizada pola dirección entre os pais/ nais, titores ou representantes legais dos menores. Son competencias da Comisión de Baremación: - As establecidas nas normas deste regulamento que regulan o sistema de admisión. - Con carácter xeral velar polo cumprimento do proceso de ingreso e correcta aplicación do procedemento de admisión. - Resolver calquera dúbida ou conflito que puidera xurdir á hora da aplicación do estipulado neste Regulamento no relacionado coas competencias desta comisión. Artigo 21.- CONSELLO DO CENTRO. COMPOSICIÓN E COMPETENCIAS. É o órgano de participación dos diferentes membros da comunidade educativa. A primeira reunión celebrarase ao comezo do curso e será convocada con unha semana de antelación e na convocatoria estará exposta a orde do día. Calquera membro do Consello poderá convocar unha reunión extraordinaria solicitándollo á Directora da Escola cunha semana de antelación. Composición: Presidente: O/a Concelleiro/a delegado de Educación. Vogais: - O Director/a pedagóxico/a ou unha mestra en quen delegue - Un representante do persoal educativo. - Un representante dos pais/nais, titores ou representantes legais dos/as menores. A duración do mandato dos vogais do Consello do Centro será de dous anos prorrogables polo mesmo período de tempo, de xeito que a duración total do mandato, prórrogas incluídas, non pode exceder de catro anos. O/a representante do persoal educativo será elixido internamente. O/a representante dos pais/nais dos menores será elixido mediante convocatoria pública realizada pola dirección. Competencias: - Aprobar a memoria anual de actividades. -Aprobar o proxecto educativo do centro e a programación anual de actividades, elaboradas pola dirección. - Propor á dirección/Concello cantas medidas sexan precisas para mellorar o funcionamento do centro. - Supervisar que as directrices e a programación se axusten aos principios, criterios e obxectivos establecidos pola administración competente. Será de aplicación ao funcionamento do Consello do Centro as normas contidas nos artigos 15 a 18 da Lei 40/2015, de 1de outubro (LRXSP). Artigo 22. ASOCIACIÓN DE PAIS E NAIS Como órgano de colaboración cos órganos de funcionamento da Escola poderá constituírse unha Asociación de pais/nais de alumnos que estará integrada polos pais/nais, titores ou representantes legais dos/as menores que estean matriculados na escola. A Asociación de pais/nais de alumnos/as da Escola Infantil municipal constituirase de acordo coas normas aplicables e deberá estar inscrita no rexistro correspondente. As atribucións da asociación serán as seguintes: a. Elevar á dirección propostas para a elaboración do proxecto educativo e da programación anual. b. Informar á dirección daqueles aspectos da marcha da Escola Infantil que considere oportunos. c. Formular propostas para a realización de actividades complementarias que, unha vez aceptadas, deberán figurar na programación xeral anual. d. Recibir un exemplar do proxecto educativo do centro, da proposta pedagóxica e das súas modificacións. e. Recibir información sobre as actividades e sobre os materiais didácticos adoptados pola Escola Infantil. f. Fomentar a colaboración entre pais/nais e os/as educadores/as da Escola Infantil para un bo funcionamento da mesma. CAPÍTULO IV. NORMATIVA REFERENTE A PERSOAL Artigo 23.- ESTRUCTURA DO PERSOAL. As Escola Infantil Municipal disporá da seguinte estrutura de persoal: a) Dirección. b) Persoal de atención directa aos nenos/as. c) Persoal de servizos. A proporción de persoal cualificado da Escola Infantil, as titulacións do persoal adicado a funcións directivas, educativas de atención directa aos/as nenos/as ou apoio, axustarase ao establecido no Decreto 329/2005, de 28 de xullo (DOG nº 156, de data 28/07/05), ou normativa que o substitúa e/ou complemente. A Escola Infantil Municipal conta co seguinte persoal: - 1 Mestre/a - Director/a Pedagóxico/a. - 2 Mestres/as (titores). - 3 Técnicos Educación Infantil (titores). - 2 Auxiliares (Apoio na aula). - 1 Cociñeira. - 1 Limpadora. Artigo 24.- FUNCIÓNS Mestras/es: - Elaborar a programación da aula. - Exercer a actividade educativa na aula. - Atender as rutinas diarias de cada neno/a. - Participar na elaboración do Proxecto Educativo do Centro. - Participar na elaboración da programación anual e da memoria anual. - Participar activamente en todas as actividades complementarias e extra-escolares reflectidas no PEC e na programación anual, aprobadas polo Consello do Centro. - Substitución da dirección en caso de vacacións, asuntos propios ou enfermidade. Educadoras/es /: - Desempeñar a función educativa na formación integral dos nenos/as dentro da aula. - Coidar da orde, seguridade, entretemento, alimentación e aseo persoal dos nenos/as na aula. - Colaborar na realización das actividades programadas. - Participar na elaboración do proxecto educativo do centro. - Participar activamente en todas as actividades complementarias e extra-escolares reflectidas no PEC e na programación anual, aprobadas polo Consello do Centro. Para o correcto desempeño das funcións anteriores o persoal que desempeña funcións educativas de atención directa aos/as nenos/as deberá: - Coñecer as características persoais de cada alumno/a a través da análise do expediente persoal ou outros instrumentos válidos. - Coñecer os aspectos da situación familiar e escolar que repercuten no desenvolvemento de cada alumno/a. - Efectuar un seguimento global dos procesos de ensinanza-aprendizaxe dos alumnos/as. - Facer a integración do alumnado no grupo, especialmente durante o período de adaptación e fomentar a participación nas actividades do centro. - Participar en actividades de formación permanente. - Propor á dirección iniciativas para a mellora do funcionamento da Escola Infantil. Auxiliar (apoio na aula): - Coidar da orde, seguridade, entretemento, alimentación e aseo persoal dos nenos/as apoiando a educadora na aula. - Colaborar na realización das actividades programadas. - Orde, distribución e mantemento dos materiais encomendados. - Servizos de portería. - Apoio administrativo básico que lle sexa requirido pola dirección da Escola Infantil. - Participar activamente en todas as actividades complementarias e extra-escolares reflectidas no PEC e na programación anual, aprobadas polo Consello do Centro. - Outros que sexan propias do posto que desempeñan. Persoal de Servizos: 1. Cociña. - Preparación dos menús. Control do bo estado dos alimentos e da súa correcta preparación. - Limpeza da cociña e do comedor así como dos utensilios de cociña. - Participar activamente en todas as actividades complementarias e extra-escolares reflectidas no PEC e na programación anual, aprobadas polo Consello do Centro.2. Limpeza: - Orde e limpeza das estancias encomendadas. - Servizos de lavandería. - Participar activamente en todas as actividades complementarias e extra-escolares reflectidas no PEC e na programación anual, aprobadas polo Consello do Centro. Artigo 25.- DEREIROS DO PERSOAL - Recibir regularmente información da marcha e do funcionamento do centro, a través da dirección. - Presentar propostas que contribúan a mellorar o funcionamento do centro e a atención prestada aos menores. - Desenvolver as súas funcións educativas segundo o seu criterio persoal, sempre que se axusten ao proxecto educativo e á programación anual do centro. - A que se lle proporcionen dentro das posibilidades do centro os instrumentos e medios precisos para desenvolver as súas funcións axeitadamente en beneficio dos menores atendidos. Artigo 26.- OBRIGAS DO PERSOAL. - Cumprir e facer cumprir de acordo coas súas funcións o presente regulamento. - Velar polo respecto aos dereitos dos menores recollidos no presente regulamento e aqueles outros recoñecidos na lexislación vixente. - Gardar estrita confidencialidade sobre os datos persoais dos menores aos que teñan acceso en razón das súas funcións. - Cumprimento das tarefas e responsabilidades derivadas do seu posto de traballo. O persoal que realice funcións educativas de coidado e vixilancia dos menores deberá acreditar o seu correcto estado de saúde e periodicamente someterse a un recoñecemento médico axeitado para acreditar que non padece enfermidade infecto-contaxiosa, nin defecto físico ou psíquico que impida ou dificulte as súas funcións. Será igualmente preceptiva a vacinación do persoal contra a rubéola co especial compromiso das mulleres en idade fértil de adoptar as medidas sanitarias e preventivas que corresponda durante os tres meses despois da vacinación Artigo 27.- PROCEDEMENTO PARA SUBSTITUCIÓNS E IMPREVISTOS DO PERSOAL. A substitución de persoal levarase a cabo pola empresa concesionaria nun prazo de corenta e oito horas desde que se produza a vacante, debendo comunicarse ao concello ao día seguinte de que se produza a súa cobertura. O persoal de substitución deberá axustarase ao establecido no Decreto 329/2005, de 28 de xullo (DOG nº 156, de data 28/07/05), ou normativa que o substitúa e/ou complemente. CAPÍTULO V. NORMATIVA REFERENTE AOS NENOS/AS Artigo 28.- DEREITOS DOS/AS NENOS/AS - Acceso ao centro e a recibir información sen discriminación, por razón de nacionalidade, sexo, raza, relixión, ideoloxía ou calquera outra condición ou circunstancia persoal ou social, a través dun programa global que garanta un desenvolvemento físico, intelectual, afectivo e social dos nenos/as. - A que os nenos e nenas reciban unha formación que asegure o pleno desenvolvemento da súa personalidade. - A consideración no trato, debida á dignidade da persoa, tanto por parte do persoal do centro como dos demais usuarios/as. - A confidencialidade dos seus datos de carácter persoal, en particular os relativos ao seu historial sanitario como sociofamiliar, que figurarán no expediente que se lles abra no momento do seu ingreso na Escola Infantil. - A realizar saídas ao exterior, sempre e cando os menores vaian acompañados por unha persoa adulta responsable, e sempre con autorización escrita por parte dos seus pais/nais, titores ou representantes legais. - Á intimidade persoal en función das condicións estruturais do centro. - A unha asistencia individualizada acorde coas súas necesidades específicas. - A que se lle facilite o acceso á atención social, sanitaria, educación, cultural e, en xeral a todas as necesidades persoais que sexan precisas para acadar o seu desenvolvemento integral. - A seren educados para a comprensión, a tolerancia e a convivencia democrática, posibilitándolles que poidan facer uso das súas opcións de xeito libre e persoal. Artigo 29.- NORMAS DE SAÚDE E HIXIENE PERSOAL. - Os nenos/as deberán acudir á Escola Infantil en condicións correctas de saúde e hixiene. - Non serán admitidos na Escola Infantil os nenos/as que padezan enfermidades infecto-contaxiosas. A aparición destas enfermidades deberá ser comunicada polos pais/nais, titores ou representantes legais á dirección do centro que, no seu caso o poñerá en coñecemento das autoridades sanitarias. O reingreso no centro só será posible logo de transcorrido o período de contaxio axuntando o informe médico que acredite tal circunstancia. - No caso de enfermidade ou accidente sobrevido na Escola Infantil, logo das primeiras atencións, porase dita circunstancia en coñecemento dos pais/nais, titores ou representantes legais para que recollan ao seu fillo/a da escola. En caso de que o/a neno/a a precise unha atención médica axeitada, serán os pais/nais os encargados de facer os desprazamentos necesarios ou no seu caso, os servizos de urxencia sanitaria, previa comunicación por parte da dirección. - O neno/a permanecerá na casa cando teña febre (38º rectal, 37,5º bucal, 37,5º axilar), diarrea, vómitos, ou enfermidade contaxiosa (rubéola, papeiras, sarampelo, lombrigas,. etc.). - A falta de asistencia, debido a enfermidade ou a outras circunstancias, debera ser comunicada polos pais/nais, titores ou representantes legais á dirección do centro. - Cando por motivos de saúde o neno/a non poda asistir a Escola Infantil durante un período superior a 15 días deberá ser notificado con anterioridade e xustificalo mediante informe médico, que se actualizará mensualmente, non podendo exceder na ausencia mais de 5 meses consecutivos, en caso contrario, procederá a baixa do neno ou nena na escola. - Non se administrarán medicacións no centro, a excepción daqueles casos nos que non sexa posible a programación das tomas fóra do horario de asistencia do/a neno/a ao centro. Nos casos nos que se deban administrar medicinas aos nenos e nenas, deberán ir acompañadas das receitas médicas actualizadas, nas que constará o nome do neno ou nena, o nome do medicamento e como debe administrarse así como a periodicidade. Non se lles administrará ningunha medicación que non veña acompañada da devandita receita e a correspondente autorización por escrito dos pais, nais ou titores/as ou representantes legais. - A principios de curso as familias poderán asinar autorización para permitir que o persoal do centro poida administrar paracetamol ou ibuprofeno en caso de febre elevada dun/dunha neno/a e sempre e cando as familias non poidan recollelo/a antes do tempo que se considere estritamente necesario para o benestar do/a neno/ - Todos/as os/as nenos/as que usen cueiros deberán traer un paquete deles e un bote de toalliñas. Este material repoñerase cando sexa preciso. Serán cambiados na medida que o precisen. - Os/as nenos/as terán sempre unha muda completa de reposto e unha manta para durmiren. - Se o neno/a ten piollos, quedará na casa ata que queden eliminados. - No caso de observarse repetidamente síntomas de falta de atención familiar no coidado dos nenos/as (falta de hixiene, desnutrición,. etc.), poñerase en coñecemento dos Servizos Sociais, na procura de realizar a intervención social necesaria coa familia. Artigo 30.- NORMAS DE ALIMENTACIÓN Dende a escola adaptaranse as propostas de menús ás necesidades alimenticias especiais por circunstancias de saúde, relixiosas ou culturais. Se algún neno/a precisa por razóns de saúde dunha especial atención coa comida, os pais/nais, titores ou representantes legais deberán presentar o informe pediátrico correspondente. Así mesmo calquera tipo de variación que se teña que realizar no menú (dieta astrinxente,. etc.) deberá solicitarse o día anterior ou ese mesmo día antes das 9:00h da mañá, presentando o informe médico que avale ese cambio, senón o neno/a terá que comer o menú correspondente para ese día. Cando se precise que o persoal de atención aos nenos/as teña que subministrarlle a alimentación por medio de algún tipo de sonda, ou outro mecanismo, nestes casos a dirección facilitaralle aos pais/nais ou persoal autorizado a posibilidade de vir á escola a administrarlle o alimento. Salvo no caso dos biberóns dos bebés, non se permite traer alimentos á escola. Os nenos que tomen biberón (clase 0-1) deberán traer o biberón, o leite e os cereais que precisen. Os bebes tamén traerán un biberón para a auga. No caso dos bebés as familias comunicarán a leite e papa que toma o seu fillo/a. Con cada bebé seguirase a pauta alimenticia marcada pola familia no que respecta á introdución de novos alimentos. Artigo 31.- NORMAS DE CONVIVENCIA. As normas de convivencia, sen prexuízo das reguladas noutros artigos deste regulamento, serán as seguintes: - Respecto e trato educado entre todas e cada unha das persoas que integran a comunidade educativa, favorecendo un clima de convivencia cordial. - O persoal educativo manterá informados aos pais/nais, titores ou representantes legais dos conflitos de relación e convivencia que se dean habitualmente entre os nenos/as. Para abordar os que cobren maior relevancia, manterase unha reunión coa familia para establecer as medidas necesarias, en casa e na Escola. - Os conflitos trataranse de forma que os/as nenos/as vaian desenvolvendo os valores de comprensión, solidariedade, respecto, tolerancia, participación, axuda. - Desde a Escola fomentaranse as relacións entre os nenos/as baseadas na confianza, a igualdade e a colaboración. - As familias deberán coñecer as normas de organización e funcionamento da Escola. - Deberán respectarse as horas de entrada e saída, tanto polo bo funcionamento do centro como pola seguridade e benestar afectivo dos nenos/as. - As familias terán liberdade de horario para entrar e saír da escola, agás nas horas de comedor e sesta. - Os/as nenos/as non poderán traer obxectos valiosos, a Escola non se fará responsable da súa perda. Así mesmo, tampouco se fará responsable dos obxectos que os nenos/as traian sen que os educadores o houberan solicitado. - Os teléfonos de contacto dos pais/nais, titores ou representantes legais deberán estar actualizados en todo momento. - As familias deberán traer á escola: · Un paquete de cueiros, se usan e, un bote de toalliñas. Este material repoñerase cando sexa preciso. · Unha manta para o inverno ou unha saba para o verán para os nenos que durman na Escola. · Unha mochila con muda completa interior e exterior incluídos zapatos e unha bolsa de plástico para gardar a roupa que manchen. · Babeiros grandes, un cepillo de dentes e un vaso para os nenos/as que usen o servizo de comedor. · Un chupete para quedar na escola, se usa. Artigo 32.- UNIFORME - Os nenos/as asistirán á escola con roupa cómoda e marcada co seu nome e apelidos, para poder realizar as actividades e xogos libremente. Non traerán petos, cintos, pinzas do pelo e tirantes. - Os zapatos serán de pegar con tiras adhesivas ou velcro. Artigo 33.- USO DAS DEPENDENCIAS E MATERIAIS. As dependencias da escola serán utilizadas segundo a actividade e horario establecido. O espazo dedicado ao primeiro ciclo de educación infantil é de uso común e non de exclusividade de ningún grupo, poderase utilizar o comedor, xardín patio exterior e patio interior para actividades de tipo pedagóxico. É responsabilidade de cada educadora ou do persoal de apoio que faga uso de calquera dependencia deixar todo o material e mobiliario en orde. As profesionais de Escola Infantil, deberán coordinarse para garantir un bo funcionamento do centro educativo sobre todo na utilización de espazos comúns. Artigo 34.- A LINGUA. A lingua de uso habitual do centro é o galego. Os nenos e nenas recibirán unha formación integral nas dúas linguas oficiais na comunidade, na medida do posible e dentro dos límites propios desta etapa. Respectarase o dereito dos pais e das nais a elixir a lingua con que pretenden que se formen os seus fillos/as. Fomentarase así mesmo unha primeira aproximación á lingua estranxeira, especialmente para os/a nenos/as do último tramo de idade. Artigo 35.- FOMENTO DA IGUALDADE DOS/AS NENOS/AS. A Escola Infantil Municipal deberá promover a igualdade como valor fundamental de convivencia entre os/as nenos/as. Será o cerne de todas as actividades que se desenvolvan no centro, e reflectirase non só nas actividades e material de traballo senón tamén no comportamento habitual dos mestres e educadores. O fomento da igualdade reflectirase no Proxecto Educativo de Centro e tamén nos deseños curriculares. A dirección da Escola prestará atención especial ao fomento e respecto da interculturalidade, como instrumento de superación das desigualdades, prexuízos e racismo. Artigo 36.- ACTIVIDADES E SERVIZOS EXTRA-ESCOLARES. O contacto co mundo exterior é moi importante para o desenvolvemento cognitivo polo que ao longo do curso poderán organizarse actividades extraescolares, de carácter opcional, que se realizarán fora do centro, aínda que dentro do horario lectivo, e estarán dirixidas aos nenos de 2-3 anos. Estas saídas estarán obrigadas a contar coa autorización escrita dos pais/nais, titores ou representantes legais. As actividades extraescolares a realizar poderán consistir en granxas escola, teatros infantís, museos, … etc. A programación de actividades extraescolares deberá figurar no Programa Anual de Actividades, da que se facilitará información detallada aos/as pais/nais. CAPÍTULO VI. NORMATIVA REFERENTE Á FAMILIA Artigo 37.- DEREITOS E OBRIGAS DOS/AS PAIS/NAIS - A que os/as fillos/as reciban a educación definida nos principios constitucionais, e nas leis educativas que os desenvolven, así como os recollidos no Proxecto Educativo do Centro - Ao sixilo profesional sobre os datos do seu historial sanitario e socio familiar. - A deixar de utilizar os servizos ou abandonar o centro por vontade propia. - A asociárense co obxecto de favorecer a súa participación na programación e no desenvolvemento de actividades do centro. Para o desempeño destes fins a dirección do centro prestará á asociación de pais e nais un local para as súas reunións sempre e cando non se perturbe o normal funcionamento das actividades. Para isto abondará cunha comunicación da convocatoria da reunión ao director do centro, con corenta e oito horas de antelación. - A seren informados de xeito comprensible das medidas adoptadas respecto da educación dos seus fillos/as. - A participación nas actividades educativas (festas escolares, magostos, nadal, entroido,. etc.), ou colaboración para preparar actividades dos nenos e nenas. - A ter acceso á documentación interna do centro: plan de actuación para casos de emerxencia, proxecto educativo, programación anual, memoria anual e ao expediente individual do seu neno/a. Artigo 38.- OBRIGAS DOS/AS PAIS/NAIS, TITORES E TITORAS. - Cumprir as normas contidas neste regulamento. - Colaborar na realización de determinadas tarefas que, sen supoñer risco para a súa saúde, sirvan para mellorar a súa autonomía persoal e participar activamente e de xeito responsable nas actividades educativas, ocupacionais, culturais e recreativas programadas polo centro. - Manter unha actitude de respecto e consideración con todo o persoal que traballa no centro e cos demais usuarios/as. -Observar unha actitude dilixente na utilización das dependencias, materiais e obxectos do centro. Colabora co persoal do centro e cos demais usuarios/As nas actividades e respectar a súa dignidade persoal. - Comunicar calquera tipo de problema ou peculiaridade sanitaria específica que poida afectar ou repercutir no rendemento do centro ou na suade dos demais usuarios/as - Asegurar a asistencia dos/as nenos/as durante o horario concedido de forma continuado no curso escolar, ata a finalización deste ou causar baixa. Artigo 39. - PARTICIPACIÓN DOS PAIS/NAIS, TITORES OU REPRESENTANTES LEGAIS. A dirección da Escola Infantil fomentará a colaboración dos pais/nais co centro e co persoal desta. A relación cos pais/nais, titores/as ou representantes legais terá como principais obxectivos: - O intercambio de criterios educativos. - A transmisión mutua de información sobre actitudes e comportamento dos nenos/as. - Compartir pareceres sobre incidentes, preocupacións, ilusións, actividades, …etc. As educadoras da escola porán en coñecemento dos pais de cada neno/a a información sobre a súa evolución integral que terá carácter trimestral. Os pais poderán solicitar unha reunión coa dirección o coa educadora do seu fillo/a de conformidade co horario establecido para tal fin, sempre e cando non dificulte a boa marcha da escola. A dirección da escola informará por escrito ao principio do curso dos horarios de atención aos pais/nais. Realizarase unha reunión xeral coincidindo co inicio, onde deberán estar presentes os pais/nais, así como o equipo educativo e a dirección do centro. Ao rematar cada uno dos tres trimestres, mediante boletíns trimestrais, facilitaráselle por escrito ás familias a información xeneral do trimestre como a individual do seu fillo/a. Porase a disposición dos usuarios un libro de reclamacións. O contido das mesmas será exposto de xeito periódico ao Consello de Centro, agás naqueles casos nos que se requira unha contestación inmediata. Artigo 40.- INSTRUMENTOS DE INFORMACIÓN AOS PAIS/NAIS. A información xeral das escola estará a disposición dos pais/nais nos taboleiros da mesma. Aquela outra información que o centro considere oportuna será notificada de forma individualizada. A notificación das incidencias diarias de cada neno/a dentro da aula, serán reflectidas nas axendas que para tal fin posúen os alumnos/as ou nos taboleiros da escola. CAPÍTULO VII. RÉXIME DE COBORAMENTO Artigo 41.- TARIFAS Ao abeiro do disposto no artigo 127 en relación co artigo 41 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello de Ordes estableceu o prezo público pola prestación dos servizos do Centro de Atención á Infancia (Escola Infantil Municipal), que rexerase polo disposto nos artigos 41 a 47 do Real Decreto Lexislativo 2/2004, do 5 de marzo, e polo disposto na Ordenanza reguladora do prezo público pola prestación do servizo público de centro de Atención a Infancia (Escola Infantil Municipal) (BOP nº 293, de data 21/12/07). O importe do prezo público será o aprobado pola Xunta de Goberno Local, que será obxecto de publicación no BOP. Durante o curso poderase proceder á revisión da tarifa fixada inicialmente, sempre que se produzan e xustifiquen variacións nas circunstancias económicas ou familiares. Neste sentido o beneficiario queda obrigado a comunicar calquera variación que se produza ao respecto. CAPÍTULO VIII. NORMATIVA REFERENTE Á INFRAESTRUCTURA DO CENTRO Artigo 42.- PREVENCIÓN DE RISCO E PLAN DE AUTOPROTECCIÓN E EVACUACIÓN A Escola Infantil Municipal dispón dun Plan de prevención de risco, emerxencia e saúde, baseado na normativa vixente e conta co asesoramento técnico contratado para tal fin. O Plan garante unha metodoloxía preventiva que mantén dispositivos contrastados e activados periodicamente para comprobar a súa operatividade. O Plan estará inscrito no Rexistro de Plans de Auto-proteccion de Galicia (REGAPE) Artigo 43.- PÓLIZA DE RESPONSABILIDADE CIVIL E DE ACCIDENTES. A empresa concesionaria de conformidade co establecido no prego de cláusulas administrativas particulares que rexe o contrato conta cunha póliza de accidentes que comprenderá todos/as alumnos/as e o persoal durante a totalidade do tempo de prestación do servizo e outra de responsabilidade civil que dará cobertura ós posibles riscos segundo a normativa vixente. Artigo 44.- PROXECTO EDUCATIVO DO CENTRO. A escola dispón dun Proxecto Educativo de Centro e unha proposta pedagóxica por cada nivel educativo dispoñible para as familias e do que teñen coñecemento dende a formalización da matrícula. A dirección remitirá ao Concello o Proxecto Educativo de Centro e a proposta pedagóxica no prazo de dez días a contar dende a aprobación polo Consello de Centro. Artigo 45.- LIBRO REXISTRO DE USUARIOS. EXPEDIENTE INDIVIDUAL. A Escola Infantil Municipal contará cun Libro de rexistro de usuarios. Ao comezo da escolarización a dirección abrirá un expediente persoal para cada neno/a que terá carácter estritamente confidencial. Dito expediente comprenderá, alomenos, ficha de entrevista de avaliación inicial, datos de filiación, sanitarios, enderezo e teléfonos para avisos en casos de urxencia, autorizacións e demais documentación que se recolle neste regulamento. DISPOSICIONES DISPOSICIÓNS ADICIONAL PRIMEIRA.-REXIME XURIDICO Ademais do previsto neste regulamento á escola infantil seralle de aplicación o Decreto 329/2005 polo que se regulan os requisitos específicos que deben reunir os centros de menores e os centros de atención á infancia, a lexislación de réxime local e a normativa de desenvolvemento, así como o Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia e o Decreto 330/2009, de 4 de xuño, polo que se establece o currículo da educación infantil na Comunidade Autónoma de Galicia. DISPOSICION ADICIONAL SEGUNDA.- MODIFICACIONS NORMATIVAS As referencias contidas neste regulamento a preceptos doutras normas legais ou regulamentarias entenderanse feitas de xeito automático a aqueles preceptos que os substitúan ou modifiquen. DISPOSICIÓN ADICIONAL TERCEIRA.- APROBACIÓN DE MODELOS Polo Alcalde-Presidente aprobaranse mediante Decreto os modelos de documentos, ANEXO I e ANEXO II a utilizar para as diversas xestións enunciadas neste Regulamento. DISPOSICIÓN ADICIONAL CUARTA.- AMPLIACIÓN DAS PRESTACIÓNS DO SERVIZO DA ESCOLA INFANTIL MUNICIPAL As prestacións que inclúe este servizo que se establece no regulamento poderán ser obxecto de ampliación se se previse no prego de condicións para xestionar indirectamente o servizo, dando traslado ao Servizo de Inspección e Autorización de Servizos Sociais para os efectos da oportuna autorización. DISPOSICIÓN FINAL Este regulamento entrará en vigor así que se publique no Boletín Oficial de Provincia e unha vez transcorrido o prazo ao que se refire o artigo 70.2 en relación co artigo 65.2 da Lei 7/1985 do 2 de abril reguladora das bases de réxime local, modificada pola lei 11/1999 de 21 de abril e comezará a aplicarse a partir do día seguinte. Permanecerá en vigor ata que se acorde a súa modificación ou derrogación expresa polo Pleno da Corporación.